CELEX: 62016TN0674
Language: sk
Date: 2016-09-22 00:00:00
Title: Vec T-674/16: Žaloba podaná 22. septembra 2016 – Seigneur/ECB

14.11.2016   
            
            
               SK
            
            
               Úradný vestník Európskej únie
            
            
               C 419/53
            
         Žaloba podaná 22. septembra 2016 – Seigneur/ECB
   (Vec T-674/16)
   (2016/C 419/70)
   Jazyk konania: francúzština
   
      Účastníci konania
   
   
      Žalobca: Olivier Seigneur (Frankfurt nad Mohanom, Nemecko) (v zastúpení: M. Vandenbussche a L. Levi, advokáti)
   
      Žalovaná: Európska centrálna banka
   
      Návrhy
   
   Žalobca navrhuje, aby Všeobecný súd:
   
               —
            
            
               vyhlásil túto žalobu za prípustnú a dôvodnú,
            
         V dôsledku toho:
   
               —
            
            
               zrušil rozhodnutie Chief Service Officer (CSO), prijaté 29. februára 2016 za poverenia riaditeľstva a oznámené zamestnancom 11. marca 2016, o vylúčení žalobcu z neposkytnutia dodatočného zvýšenia platu (DZP) za rok 2016,
            
         
               —
            
            
               zrušil rozhodnutie o zamietnutí osobitného opravného prostriedku z 5. júla 2016 a doručené 13. júla 2016,
            
         
               —
            
            
               uložil povinnosť nahradiť žalobcovi majetkovú ujmu pozostávajúcu zo straty možnosti získania DZP v roku 2016 vyčíslenú na 52 920 eur,
            
         
               —
            
            
               uložil povinnosť nahradiť žalobcovi nemajetkovú ujmu vyčíslenú ex aequo et bono na 15 000 eur,
            
         
               —
            
            
               zaviazal žalovanú na náhradu všetkých trov konania.
            
         
      Dôvody a hlavné tvrdenia
   
   Na podporu svojej žaloby žalobca uvádza tri žalobné dôvody.
   
               1.
            
            
               Prvý žalobný dôvod založený na porušení zásady zákazu diskriminácie, článkov 12 a 21 Charty základných práv Európskej únie, článku 51 pracovných podmienok zamestnancov ECB, práva na služobný postup a na povýšenie, ako aj zásady právnej istoty.
            
         
               2.
            
            
               Druhý žalobný dôvod založený na nedostatku právomoci Chief Service Officer rozhodnúť, že sa vo vzťahu k žalobcovi nebude riadiť postupom stanoveným v administratívnom obežníku č. 1/2011 zo dňa 14. februára 2011 o dodatočných zvýšeniach platu.
            
         
               3.
            
            
               Tretí žalobný dôvod založený na absencii konzultácie s výborom zamestnancov.